b'\n_START_ARTICLE_\nAge of Mythology\n_START_SECTION_\nGameplay\n_START_PARAGRAPH_\nPrecum majoritatea jocurilor de strategie \xc3\xaen timp real, Age of Mythology este bazat pe construirea ora\xc8\x99elor, adunarea resurselor, crearea armatelor, \xc8\x99i \xc3\xaen final distrugerea inamicului \xc8\x99i cladirilor lui. \xc3\x8en acest fel, juc\xc4\x83torii pot \xc3\xaenfr\xc3\xa2nge inamicul \xc8\x99i a c\xc3\xa2\xc8\x99tiga runda. De asemenea, juc\xc4\x83torul poate s\xc4\x83 \xc3\xae\xc8\x99i avanseze ora\xc8\x99ele prin patru epoci: Epoca Arhaic\xc4\x83, apoi, Epoca Clasic\xc4\x83, Epoca Eroica \xc8\x99i Epoca Legendar\xc4\x83. Cu fiecare avansare, juc\xc4\x83torul are acces la trupe mai puternice \xc8\x99i  tehnologi mai bune care \xc3\xael fac mai puternic. De\xc8\x99i, orice tehnologie trebuie mai \xc3\xaentai cercetat\xc4\x83 cost\xc3\xa2nd resurse precum \xc8\x99i av\xc3\xa2nd nevoie de o anumit\xc4\x83 cl\xc4\x83dire deja construit\xc4\x83._NEWLINE_\xc3\x8en joc sunt incluse trei civiliza\xc8\x9bii: Grecii, Egiptenii \xc8\x99i Scandinavii. Fiecare civiliza\xc8\x9bie are un anumit zeu major (principal) cum ar fi Zeus, Odin... Juc\xc4\x83torul trebuie s\xc4\x83 aleag\xc4\x83 zeul \xc3\xaenainte s\xc4\x83 \xc3\xaenceap\xc4\x83 runda. Cu fiecare epoc\xc4\x83 aleas\xc4\x83, juc\xc4\x83torul mai poate alege \xc3\xaenc\xc4\x83 un zeu "minor" (cum ar fi Bast sau Afrodita), ace\xc8\x99ti zei au o istorie mai scurt\xc4\x83 \xc8\x99i nu au dec\xc3\xa2t un impact insignific, aduc\xc3\xa2nd c\xc3\xa2teva tehnologi unice, trupe noi, \xc8\x99i o putere divin\xc4\x83 -- o putere unic\xc4\x83 care poate fi folosit\xc4\x83 o singur\xc4\x83 dat\xc4\x83 care poate r\xc4\x83ni inamicul sau av\xc3\xa2nd un beneficiu c\xc4\x83tre juc\xc4\x83tor._NEWLINE_Sunt patru tipuri majore de resurse \xc3\xaen Age of Mythology: m\xc3\xa2ncare, lemn, aur \xc8\x99i favoare, dar spre deosebire de celelalte jocuri Ensemble Studios, acesta nu include \xc8\x99i piatr\xc4\x83. Aceste resurse pot fi folosite pentru a antrena trupe noi, pentru a construi cl\xc4\x83diri, a cerceta tehnologi \xc8\x99i altele. Unit\xc4\x83\xc8\x9biile civile -- s\xc4\x83tenii Greci, culeg\xc4\x83torii \xc8\x99i piticii Scandinavi, muncitorii Egipteni precum \xc8\x99i b\xc4\x83rcile de pescuit -- sunt folosite pentru a construi cl\xc4\x83diri, a culege arbu\xc8\x99tii, v\xc3\xa2na animale, cresc\xc3\xa2nd animale, ocup\xc3\xa2ndu-se de ferme, \xc8\x99i de a pescui. Lemnul se poate lua doar prin t\xc4\x83ierea copacilor, \xc8\x99i aurul prin minerit \xc8\x99i comer\xc8\x9b. Fiecare civiliza\xc8\x9bie dispune de tehnologi care poate \xc3\xaembun\xc4\x83t\xc4\x83\xc8\x9bi rata de adunare a resurselor. Favoarea se poate m\xc4\x83ri diferit depinz\xc3\xa2nd de civiliza\xc8\x9bie: s\xc4\x83tenii Greci se roag\xc4\x83 la templu, Egiptenii construiesc monumente \xc8\x99i Scandinavi prin lupt\xc4\x83 sau eroi. Se poate face nego\xc8\x9b cu toate resursele jocului mai pu\xc8\x9bin favoare.\n_START_SECTION_\nTrupe\n_START_PARAGRAPH_\nFiecare "unitate" din joc poate consuma \xc3\xaentre 1 \xc8\x99i 5 "slot-uri" de popula\xc8\x9bie. Capacitatea popula\xc8\x9biei poate fi m\xc4\x83rit\xc4\x83 construind case sau centre ale satelor -- cladirea principal\xc4\x83 a jocului care poate m\xc4\x83ri aceast\xc4\x83 limit\xc4\x83 mai mult dec\xc3\xa2t casele dar poate s\xc4\x83 \xc8\x99i antreneze s\xc4\x83teni \xc8\x99i cerceta unele tehnologii \xc8\x99i epoci - popula\xc8\x9bia maxim\xc4\x83 poate ajunge la 300._NEWLINE_Unit\xc4\x83\xc8\x9biile pot fi categorizate \xc3\xaen \xc8\x99apte tipuri: infanterie, arca\xc8\x99i, cavalerie -- toate trei fiind categorizate ca "unit\xc4\x83\xc8\x9bi umane" -- artilerie de asalt, unita\xc8\x9bi navale, eroi, \xc8\x99i unit\xc4\x83\xc8\x9bi mitologice. Aceste trupe se atac\xc4\x83 \xc3\xaentre ele ca \xc3\xaen jocul piatr\xc4\x83, h\xc3\xa2rtie, foarfec\xc4\x83, fiecare av\xc3\xa2nd un bonus de atac pentru un alt tip de unitate \xc8\x99i un defect de ap\xc4\x83rare \xc3\xaempotriva altui tip de unitate, de exemplu catapultele de-aibia pot nimeri cavaleria, neav\xc3\xa2nd nici-o \xc8\x99ans\xc4\x83 de una singur\xc4\x83, dar pe de-o parte pot distruge cl\xc4\x83dirile cu u\xc8\x99urin\xc8\x9b\xc4\x83 ceea ce unit\xc4\x83\xc8\x9bile normale nu prea pot. Eroii sunt exper\xc8\x9bi c\xc3\xa2nd e vorba de eliminarea unit\xc4\x83\xc8\x9bilor mitologice dar nu se descurc\xc4\x83 foarte bine cu cele umane, de asemenea, eroii pot lua cu ei "relicve", care dac\xc4\x83 sunt aduse la un templu, aduc un anumit bonus militar sau econimic civiliza\xc8\x9biei juc\xc4\x83torului. Majoritatea trupelor pot fi modernizate prin cercetarea tehnologiilor fac\xc3\xa2ndu-le mai bune \xc3\xaen lupt\xc4\x83.\n_START_SECTION_\nCl\xc4\x83diri\n_START_PARAGRAPH_\nCa \xc8\x99i unit\xc4\x83\xc8\x9bile, cladirile pot fi \xc3\xaemp\xc4\x83r\xc8\x9bite \xc3\xaen trei categori: cl\xc4\x83diri economice, \'cl\xc4\x83diri militare\' \xc8\x99i \'cl\xc4\x83diri defensive\'. Cea mai important\xc4\x83 cl\xc4\x83dire, este centrul satului / ora\xc8\x99ului (Town Center). De asemenea, o alt\xc4\x83 cl\xc4\x83dire important\xc4\x83 este templul cu ajutorul c\xc4\x83ruia se pot ob\xc8\x9bine diferite favoruri, puteri sau unit\xc4\x83\xc8\x9bi mitice precum ciclopi sau centauri de la zei.\n_START_SECTION_\nCampanie\n_START_PARAGRAPH_\nCampania \xc3\xaencepe \xc3\xaen Atlantida, o colonie greceasc\xc4\x83 de pe o insul\xc4\x83 din Oceanul Atlantic, \xc8\x99i ni-l prezinta pe Arkantos, amiralul Atlantidei, care \xc3\xaencearc\xc4\x83 s\xc4\x83 rec\xc3\xa2\xc8\x99tige favorurile zeului Poseidon, protectorul Atlantidei. La \xc3\xaenceput, Arkantos respinge cu succes atacurile pira\xc8\x9bilor, condu\xc8\x99i de un minotaur pe nume Kamos, apoi dup\xc4\x83 ce afl\xc4\x83 de la Krios, teocratul Atlantidei, c\xc4\x83 pira\xc8\x9bii au furat tridentul de aur al lui Poseidon, trebuie s\xc4\x83 mearg\xc4\x83 \xc3\xaen insulele din Marea Mediteran\xc4\x83 pentru a-l recupera. \xc3\x8entors \xc3\xaen Atlantida, Krios \xc3\xaei spune lui Arkantos c\xc4\x83 Poseidon este m\xc3\xa2niat pentru ce s-a \xc3\xaent\xc3\xa2mplat \xc8\x99i \xc3\xaei spune c\xc4\x83 dac\xc4\x83 ar participa la R\xc4\x83zboiul troian, al\xc4\x83turi de Ajax, Odiseu \xc8\x99i Agamemnon, poate c\xc4\x83 zeul l-ar ierta. Arkantos este de acord \xc8\x99i dup\xc4\x83 mai multe lupte \xc3\xaempotriva Troiei reu\xc8\x99e\xc8\x99te s\xc4\x83 aduc\xc4\x83 victoria grecilor, datorit\xc4\x83 celebrului cal troian._NEWLINE_Dup\xc4\x83 r\xc4\x83zboi, Ajax \xc3\xaei recomand\xc4\x83 lui Arkantos s\xc4\x83 mearg\xc4\x83 am\xc3\xa2ndoi \xc3\xaen portul Ioklos s\xc4\x83 repare navele, apoi s\xc4\x83 se duc\xc4\x83 \xc3\xaenapoi \xc3\xaen Atlantida. \xc3\x8ens\xc4\x83, c\xc3\xa2nd ajung \xc3\xaen Ioklos totul era distrus \xc8\x99i jefuit de pira\xc8\x9bii lui Kamos. Dup\xc4\x83 ce se lupt\xc4\x83 cu pira\xc8\x9bii, eroii ajung la o \xc3\xaenchisoare de unde \xc3\xael elibereaz\xc4\x83 pe Chiron, centaurul cel \xc3\xaen\xc8\x9belept . Acesta le spune c\xc4\x83 la pu\xc8\x9bin mai la nord de Ioklos se afl\xc4\x83 un canion unde oamenii din \xc3\xaemprejurime sunt for\xc8\x9ba\xc8\x9bi s\xc4\x83 sape un pasaj c\xc4\x83tre Lumea de Dincolo, la comanda lui Gargarensis, un general ciclop, care se pare c\xc4\x83 este st\xc4\x83p\xc3\xa2nul lui Kamos. Eroii p\xc4\x83trund \xc3\xaen Lumea de Dincolo, unde \xc3\xael v\xc4\x83d pe Gargarensis \xc8\x99i pe servitorii s\xc4\x83i \xc3\xaencerc\xc3\xa2nd s\xc4\x83 sparg\xc4\x83 o poart\xc4\x83 uria\xc8\x99\xc4\x83. Arkantos \xc3\xae\xc8\x99i d\xc4\x83 seama c\xc4\x83 orice ar face ace\xc8\x99tia nu e ceva bun \xc8\x99i d\xc4\x83 ordinul de atac. Dup\xc4\x83 o lupt\xc4\x83 scurt\xc4\x83, ace\xc8\x99tia \xc3\xaei ucid pe servitorii lui Gargarensis, dar acesta reu\xc8\x99e\xc8\x99te s\xc4\x83 scape \xc8\x99i provoac\xc4\x83 un cutremur, bloc\xc3\xa2nd calea de ie\xc8\x99ire a eroilor. Cu toate acestea ei sunt ajuta\xc8\x9bi de spiritele mor\xc8\x9bilor care \xc3\xaei duc la trei temple dedicate celor mai mari zei ai grecilor\xc2\xa0: Zeus, Poseidon \xc8\x99i Hades. Spiritele \xc3\xaei spun lui Arkantos c\xc4\x83 doar un zeu \xc3\xaei va ajuta. Arkantos \xc3\xaei cere ajutorul lui Poseidon, dar acesta nu r\xc4\x83spunde. Apoi, \xc3\xaei cere ajutorul lui Zeus, care deschide un pasaj prin care eroii reu\xc8\x99esc s\xc4\x83 scape._NEWLINE_Acesta afl\xc4\x83 c\xc4\x83 pasajul i-a dus \xc3\xaen Egipt, unde o \xc3\xaent\xc3\xa2lnesc pe Amanra, lidera unui mare grup de mercenari egipteni, slujitori ai faraonului \xc8\x99i adep\xc8\x9bi ai zei\xc8\x9bei Isis . Aceasta le cere ajutorul pentru a scoate din piatr\xc4\x83 o uria\xc8\x99\xc4\x83 sabie din aur. Dup\xc4\x83 ce reu\xc8\x99esc s\xc4\x83 scoat\xc4\x83 din piatr\xc4\x83 relicva, Amanra le spune celor trei c\xc4\x83 sabia a fost folosit\xc4\x83 cu mult timp \xc3\xaen urm\xc4\x83 de c\xc4\x83tre zeul Horus pentru al \xc3\xaenfr\xc3\xa2nge pe maleficul zeu Seth. Dup\xc4\x83 acel eveniment, Horus i-ar fi dat sabia unui gardian uria\xc8\x99 cu cap de \xc8\x99acal, discipol al lui Anubis, cu scopul de a proteja Egiptul de amenin\xc8\x9barea r\xc4\x83ului . \xc3\x8en prezent Gardianul este adormit \xc8\x99i p\xc4\x83ze\xc8\x99te o parte din corpul zeului Osiris, ucis de c\xc4\x83tre Seth, iar acum Amanra le spune c\xc4\x83 ei trebuie s\xc4\x83 \xc3\xael trezeasc\xc4\x83 pe Gardian \xc8\x99i s\xc4\x83 adune toate buc\xc4\x83\xc8\x9bile lui Osiris pentru a-l re\xc3\xaenvia, \xc3\xaen timp ce adep\xc8\x9bii lui Seth vor s\xc4\x83 le distrug\xc4\x83, fiind condu\xc8\x99i de Kemsyt, un alt servitor al lui Gargarensis. Eroii reu\xc8\x99esc s\xc4\x83 trezeasc\xc4\x83 Gardianul \xc8\x99i s\xc4\x83 recupereze prima parte din corpul lui Osiris. Dup\xc4\x83 aceea ei se \xc3\xaent\xc3\xa2lnesc cu Setna, preotul lui Osiris, ce se ofer\xc4\x83 s\xc4\x83 duc\xc4\x83 acea parte \xc3\xaen Abydos, la templul lui Osiris. Cur\xc3\xa2nd eroii vor mai ob\xc8\x9bine \xc8\x99i restul pieselor\xc2\xa0: Amanra merge \xc3\xaentr-o cetate din apropiere de Marea Ro\xc8\x99ie pentru a lua o pies\xc4\x83, Chiron merge \xc3\xaen Peninsula Sinai pentru a lua o alt\xc4\x83 pies\xc4\x83, unde se \xc3\xaent\xc3\xa2lne\xc8\x99te cu Niordsir, un lider scandinav, venit pentru a-l ucide pe Gargarensis, iar Ajax \xc8\x99i Arkantos merg la baza lui Kamos din Palestina pentru a lua ultima pies\xc4\x83 \xc8\x99i pentru al ucide pe Kamos. _NEWLINE_\xc3\x8enainte de asta , Arkantos are un vis \xc3\xaen care zei\xc8\x9ba Atena \xc3\xaei dezv\xc4\x83luie obiectivul lui Gargarensis. Ea \xc3\xaei spune c\xc4\x83 Poseidon i-a tr\xc4\x83dat pe zeii gerci \xc8\x99i s-a aliat cu titanii (vechii zei greci)  \xc8\x99i cu Cronos, regele titanilor \xc8\x99i distrug\xc4\x83torul Universului, pentru al face pe el zeu suprem \xc3\xaen locul lui Zeus. Tot Atena \xc3\xaei spune c\xc4\x83 titanii au fost \xc3\xaenchi\xc8\x99i cu mult timp \xc3\xaen urm\xc4\x83 de c\xc4\x83tre Zeus \xc3\xaen Tartar, cea mai joas\xc4\x83 dimensiune a Lumii de Dincolo, \xc8\x99i c\xc4\x83 spre aceast\xc4\x83 dimensiune exist\xc4\x83 patru por\xc8\x9bi magice ce pot fi sparte doar prin exterior. De aceea, Gargarensis, un slujitor credincios al lui Poseidon \xc8\x99i al lui Cronos, vrea s\xc4\x83 sparg\xc4\x83 poarta pentru a-i elibera pe titani. O astfel de poart\xc4\x83 a fost \xc3\xaen Grecia, la Ioklos, alta este \xc3\xaen Egipt la Abydos, a treia undeva \xc3\xaen Scandinavia, iar ultima nu se \xc8\x99tie unde este. _NEWLINE_Eroii reu\xc8\x99esc s\xc4\x83 str\xc3\xa2ng\xc4\x83 tote piesele \xc8\x99i ajung la Abydos, unde \xc3\xael opresc pe Gargarensis s\xc4\x83 sape o nou\xc4\x83 poart\xc4\x83 c\xc4\x83tre Lumea de Dincolo \xc8\x99i \xc3\xael renasc pe Osiris care distruge armata lui Gargarensis. \xc3\x8en final, Gargarensis \xc8\x99i Kemsyt fug pe o barc\xc4\x83 spre Scandinavia, iar eroii \xc3\xaei urmeaz\xc4\x83. Pe drumul lor spre Scandinavia, Ajax \xc8\x99i Arkantos naufragiaz\xc4\x83 pe o insul\xc4\x83, unde \xc3\xael \xc3\xaent\xc3\xa2lnesc pe Odiseu \xc8\x99i echipajul s\xc4\x83u, \xc8\x99i sunt transforma\xc8\x9bi to\xc8\x9bi \xc3\xaen porci de c\xc4\x83tre vr\xc4\x83jitoarea Circe. Cu toate acestea, cei trei g\xc4\x83sesc un templu al lui Zeus, care rupe vraja lui Circe, iar apoi o ucid pe ea \xc8\x99i pe adep\xc8\x9bii s\xc4\x83i. Odiseu le mul\xc8\x9bume\xc8\x99te \xc8\x99i le d\xc4\x83 o barc\xc4\x83 celor doi pentru a ajunge \xc3\xaen Scandinavia._NEWLINE_Ajun\xc8\x99i \xc3\xaen Scandinavia, Arkantos \xc8\x99i Ajax se \xc3\xaent\xc3\xa2lnesc cu Amanra, Chiron \xc8\x99i Niordsir, care ajunsese deja \xc3\xaenaintea lor, \xc8\x99i observ\xc4\x83 cl\xc4\x83dirile distruse. Niordsir le spune c\xc4\x83 asta este opera gigantului cu un singur ochi (Gargarensis) \xc8\x99i a servitorilor s\xc4\x83i, \xc8\x99i le mai spune c\xc4\x83 ace\xc8\x99tia trebuie opri\xc8\x9bi pentru a preveni Ragnarokul, sf\xc3\xa2r\xc8\x99itul lumii , c\xc3\xa2nd zeii \xc8\x99i gigan\xc8\x9bii se vor lupta. \xc3\x8en timp ce le spune asta, pe un munte apare Gargarensis care r\xc3\xa2de de ei, \xc8\x99i provoac\xc4\x83 o avalan\xc8\x99\xc4\x83 de z\xc4\x83pad\xc4\x83. Cu toate acestea eroii reu\xc8\x99esc s\xc4\x83 scape din avalan\xc8\x99\xc4\x83 \xc8\x99i caut\xc4\x83 un drum c\xc4\x83tre Midgard, lumea oamenilor, pentru c\xc4\x83 acolo se ducea Garagarensis. \xc3\x8en drmul lor \xc3\xaei \xc3\xaent\xc3\xa2lnesc pe Brokk \xc8\x99i Eitri, doi pitici care le cer ajutorul, deoarece caverna lor a fost invadat\xc4\x83 de gigan\xc8\x9bi. Eroii accept\xc4\x83 s\xc4\x83-i ajute, deoarece, caverna era o scurt\xc4\x83tur\xc4\x83 spre Midgard. Odat\xc4\x83 ie\xc8\x99i\xc8\x9bi din cavern\xc4\x83, eroii se \xc3\xaendreapt\xc4\x83 spre un canion al gigan\xc8\x9bilor, unde se \xc3\xaent\xc3\xa2lnesc cu Skult, un b\xc4\x83tr\xc3\xa2n vr\xc4\x83jitor, care le spune c\xc4\x83 \xc3\xaen noaptea asta va \xc3\xaencepe Ragnarokul, iar toate triburile rivale de nordici trebuie unite pentru a-i ajuta pe zei \xc3\xaen lupta lor cu gigan\xc8\x9bi . Eroii sunt de acord cu Skult, dar nu \xc8\x99tiu cum s\xc4\x83-i uneasc\xc4\x83 pe nodici, dar Skult le spune c\xc4\x83 el are un steag care \xc3\xaei va convinge pe nordici s\xc4\x83 nu mai lupte \xc3\xaentre ei. Dup\xc4\x83 ce eroii ies din canion, se \xc3\xaent\xc3\xa2lnesc cu trei triburi nordice, rivale, care la vederea steagului se enerveaz\xc4\x83 \xc8\x99i \xc3\xaei atac\xc4\x83 pe eroi. \xc3\x8en cele din urm\xc4\x83, eroii reu\xc8\x99esc s\xc4\x83-i conving\xc4\x83 pe nordici s\xc4\x83 se alieze iar ace\xc8\x99tia sunt de acord, dup\xc4\x83 ce liderii lor sunt uci\xc8\x99i._NEWLINE_Dup\xc4\x83 aceast\xc4\x83 \xc3\xaent\xc3\xa2mplare, Arkantos \xc3\xael \xc3\xaentreab\xc4\x83 pe Skult de ce nordici au reac\xc8\x9bionat a\xc8\x99a la vederea steagului s\xc4\x83u, dar Skult \xc3\xaencepe s\xc4\x83 r\xc3\xa2d\xc4\x83 \xc8\x99i dispare transform\xc3\xa2ndu-se \xc3\xaentr-un stol de corbi. \xc3\x8entre timp, apare Reginelif, o \xc8\x99ef\xc4\x83 a valkiriilor \xc8\x99i o adept\xc4\x83 a zeului Odin, ce le spune eroilor c\xc4\x83 acel steag este steagul lui Folstag, un lider al gigan\xc8\x9bilor de ghea\xc8\x9b\xc4\x83, care este cunoscut ca un jefuitor, bandit \xc8\x99i inamic al oamenilor, dar \xc8\x99i un aliat al lui Gargarensis \xc8\x99i un adept al zeului Loki. Tot ea le mai spune c\xc4\x83 acel b\xc4\x83tr\xc3\xa2n era \xc3\xaensu\xc8\x99i zeul Loki, care este cunoscut pentru faptul c\xc4\x83 este un zeu al minciunilor \xc8\x99i c\xc4\x83 \xc3\xaei va conduce pe gigan\xc8\x9bi \xc3\xaempotriva zeilor c\xc3\xa2nd va veni Ragnarokul. De asemenea este tot un aliat al lui Gargarensis. Reginelif le mai spune eroilor c\xc4\x83 \xc3\xaen apropiere exist\xc4\x83 \xc3\xaenc\xc4\x83 trei triburi nordice ce trebuie unite, \xc8\x99i care sunt atacate zilinic de for\xc8\x9bele lui Folstag. Eroii reu\xc8\x99es s\xc4\x83 uneasc\xc4\x83 tote triburile \xc8\x99i s\xc4\x83-l alunge pe Folstag, apoi se \xc3\xaendreapt\xc4\x83 spre F\xc3\xa2nt\xc3\xa2na lui Urd, un portal spre Lumea de Dincolo. _NEWLINE_Dup\xc4\x83 o scurt\xc4\x83 lupt\xc4\x83 cu for\xc8\x9bele lui Gargarensis, eroii p\xc4\x83trund \xc3\xaen Lumea de Dincolo, unde \xc3\xael v\xc4\x83d pe Gargarensis \xc8\x99i alia\xc8\x9bii lui \xc3\xaencerc\xc3\xa2nd s\xc4\x83 sparg\xc4\x83 a treia poart\xc4\x83 a Tartaului. For\xc8\x9bele eroilor se retrag, fiind cople\xc8\x99ite de o armat\xc4\x83 de gigan\xc8\x9bi de foc, \xc3\xaen timp ce Chiron, \xc3\xaen \xc3\xaencercarea de ai salva pe ceilal\xc8\x9bi provoac\xc4\x83 o alunecare de teren, pierz\xc3\xa2ndu-\xc8\x99i via\xc8\x9ba, dar salv\xc3\xa2nd-o pe a celorlal\xc8\x9bi. Dezam\xc4\x83gi\xc8\x9bi de moartea lui Chiron, eroii se \xc3\xaent\xc3\xa2lnesc cu Brokk \xc8\x99i cu un echipaj de pitic, care taie buc\xc4\x83\xc8\x9bi de lemn din r\xc4\x83d\xc4\x83cinile uria\xc8\x99ului arbore Yggdrasil. Arkantos \xc3\xaei \xc3\xaentreab\xc4\x83 ce fac ei acolo cu lemnul, iar Brokk le spune c\xc4\x83 \xc3\xaenainte ca ei s\xc4\x83 vin\xc4\x83 \xc3\xaen Scandinavia, Loki \xc8\x99i Thor s-au luptat \xc3\xaentre ei, iar Loki i-a rupt ciocanul lui Thor. Acum, Brokk \xc8\x99i echipa lui fac coada pentru un nou ciocan, iar Eitri \xc8\x99i echipa lui sunt pe drum s\xc4\x83 aduc\xc4\x83 capul de fier al ciocanului, f\xc4\x83cut \xc3\xaen fier\xc4\x83riile lor din cavern\xc4\x83. Brokk le mai spune c\xc4\x83 cu acest ciocan magic vor putea s\xc4\x83 sigileze poarta la loc \xc8\x99i s\xc4\x83-l \xc3\xaenving\xc4\x83 pe gargarensis. Eroii fur\xc4\x83 de acor cu planul celor doi pitici. Hel, zei\xc8\x9ba mor\xc8\x9bi \xc8\x99i fica lui Loki, \xc3\xael trimite pe dragonul Nidhogg pentru a-i opri pe eroi s\xc4\x83-\xc8\x99i \xc3\xaendeplineasc\xc4\x83 planul, dar Reginelif reu\xc8\x99e\xc8\x99te s\xc4\x83 \xc3\xaenving\xc4\x83 bestia. Cur\xc3\xa2nd, Gargarensis sparge poarta, \xc8\x99i \xc3\xaen timp ce energiile \xc3\xaentunecate ale titanilor ies \xc3\xaen lume, ciocanul magic al lui Thor zboar\xc4\x83 \xc8\x99i se love\xc8\x99te de poart\xc4\x83, sigil\xc3\xa2nd-o \xc8\x99i \xc3\xaenchiz\xc3\xa2ndu-i acolo pe titani \xc8\x99i energiile lor \xc3\xaentunecate, provoc\xc3\xa2nd o mare explozie ce \xc3\xaei arunc\xc4\x83 pe armata eroilor \xc8\x99i pe armata lui Gargarensis \xc3\xaen lumea de la suprafa\xc8\x9b\xc4\x83. _NEWLINE_Dup\xc4\x83 explozie, Gargarensis, Kemsyt \xc8\x99i Loki, \xc3\xaentruchipat ca Skult, vorbesc despre viitorul lor plan, iar Kemsyt le spune c\xc4\x83 nu are rost, c\xc4\x83 au pierdut totul, dar Skult \xc3\xaei spune c\xc4\x83 mai este planul de rezerv\xc4\x83, iar Gargarensis \xc3\xael aprob\xc4\x83, \xc3\xaen timp ce Kemsyt nu \xc8\x99tia nimic de nici un plan. \xc3\x8entre timp, eroii se preg\xc4\x83tesc pentru lupta fianl\xc4\x83 \xc3\xaempotriva lui Gargarensis. Pe un deal din stul taberei lor apare Skult, Gargarensis, Folstag \xc8\x99i restul alia\xc8\x9bilor lor, iar Skult le spune eroilor s\xc4\x83 se predea odat\xc4\x83 pentru todeauna, dar ei refuz\xc4\x83. Astfel, lupta \xc3\xaencepe. \xc3\x8en timpul luptei apare \xc3\xaens\xc4\x83 Odiseu, \xc3\xaen fruntea unei mari armate grece\xc8\x99ti, care \xc3\xaentorc lupta \xc3\xaen favoarea eroilor care devin \xc3\xaenving\xc4\x83tori. Dup\xc4\x83 lupt\xc4\x83, Skult \xc8\x99i Folstag reu\xc8\x99esc s\xc4\x83 scape, Kemsyt este de neg\xc4\x83sit, iar Gargarensis este prins. Arkantos ordon\xc4\x83 decapitarea lui Gargarensis, iar Ajax este cel ce \xc3\xael decapiteaz\xc4\x83 spun\xc3\xa2nd c\xc4\x83 asta este \xc3\xaen cinstea lui Chiron. _NEWLINE_Dup\xc4\x83 lupt\xc4\x83, Arkantos, Ajax, Odiseu \xc8\x99i Amanra se \xc3\xaentorc \xc3\xaen Atlantida pentru a-i ar\xc3\xa2ta teocratului Krios capul lui Gargarensis, b\xc4\x83gat \xc3\xaentr-un sac , dar ace\xc8\x99tia v\xc4\x83d c\xc4\x83 Atlantida este asediat\xc4\x83 de for\xc8\x9be inamice conduse de \xc3\xaensu\xc8\x99i Gargarensis. Eroii r\xc4\x83m\xc3\xa2n uimi\xc8\x9bi s\xc4\x83-l vad\xc4\x83 pe Gargarensis, iar c\xc3\xa2nd scot din sac capul s\xc4\x83u, era defapt al lui Kemsyt. Arkantos \xc3\xae\xc8\x99i d\xc4\x83 seama c\xc4\x83 fusese din nou p\xc4\x83c\xc4\x83li\xc8\x9bi de c\xc4\x83tre Loki, c\xc4\x83 Gargarensis era \xc3\xaen via\xc8\x9b\xc4\x83 \xc8\x99i c\xc4\x83 a patra poart\xc4\x83 era aici, \xc3\xaen Atlantida. Eroii reu\xc8\x99esc s\xc4\x83 p\xc4\x83trund\xc4\x83 pe insul\xc4\x83, \xc3\xaen timp ce Gargarensis p\xc4\x83trunde \xc3\xaen cetatea principal\xc4\x83 a insulei, unde \xc3\xaei cere ajutorul lui Cronos \xc8\x99i lui Poseidon, care \xc3\xael ajut\xc4\x83 d\xc3\xa2nd via\xc8\x9b\xc4\x83 unei statui uria\xc8\x99e a lui Poseidon care scoate la suprafa\xc8\x9b\xc4\x83 a patra poart\xc4\x83 a Tartarului. Arkantos le ordon\xc4\x83 tuturor s\xc4\x83 plece de pe insul\xc4\x83 inclusiv prietenilor s\xc4\x83i \xc8\x99i s\xc4\x83 r\xc4\x83m\xc3\xa2n\xc4\x83 doar el \xc3\xaen fruntea amatei pentru a se lupta cu ciclopul. Apoi, Arkantos construie\xc8\x99te o statuie uria\xc8\x99\xc4\x83 din aur a lui Zeus \xc8\x99i \xc3\xaei cere ajutorul, acesta transform\xc3\xa2ndu-l pe Arkantos \xc3\xaentr-un semizeu . El porne\xc8\x99te spre cetate \xc8\x99i distruge to\xc8\x9bi inamici, iar apoi se lupt\xc4\x83 cu statuia uri\xc8\x99\xc4\x83 a lui Poseidon care este distrus\xc4\x83, iar tridentul ei cade \xc8\x99i-l ucide pe Gargarensis. _NEWLINE_\xc3\x8en final, Zeus scufund\xc4\x83 Atlantida sub ape, iar eroii se uit\xc4\x83 pe b\xc4\x83rci, de departe cum \xc3\xaentreaga insul\xc4\x83 se scufund\xc4\x83. Arkantos este salvat de c\xc4\x83tre Atena, ce-l recompenseaz\xc4\x83 pentru ajutorul lui \xc3\xaempotriva titanilor \xc8\x99i-l transform\xc4\x83 \xc3\xaentr-un zeu.'